അന്നപൂര്ണേശ്വരി ക്ഷേത്രത്തില് വേടന് പാട്ട് പഴയങ്ങാടി:ചെറുകുന്ന് അന്നപൂര്ണ്ണേശ്വരി ക്ഷേത്രത്തില് കുട്ടികള് കെട്ടുന്ന വേടന് തെയ്യപ്പാട്ട് നടന്നു. ഉത്തര കേരളത്തിലെ ജനതയുടെ വിശ്വാസത്തിന്റെ ഭാഗമാണ് വേടന് തെയ്യം. കര്ക്കടക മാസം ആധിയും വ്യാധിയും അകറ്റാന് വേടന്മാര് വീടുകളില് എത്തുന്നു. മഹാഭാരതത്തിലെ വനപര്വ്വം അടിസ്ഥാനമാക്കിയാണ് വേടന് പാട്ട്. പരമശിവന് അര്ജുനനെ പരീക്ഷിക്കുകയും അര്ജുനന്റെ ഗര്വ്വ് ശമിപ്പിച്ച് പശുപതാസ്ത്രം നല്കുന്നതുമാണ് കഥ. കൊവിഡ് മാനദണ്ഡങ്ങള് പാലിച്ചാണ് ചടങ്ങുകള് നടന്നതെന്ന് സേവാ സമിതി പ്രസിഡന്റ് പി.കെ പത്മനാഭന് നായര് പറഞ്ഞു വടക്കന് കൂറേന്, ചെറുകുന്നേന് കുടുംബാംഗങ്ങളാണ് ക്ഷേത്രത്തില് വേടന് തെയ്യം കെട്ടി വരുന്നത്. വിദ്യാര്ത്ഥികളായ എന്.പി വസുദേവ്, കെ.വി അഭിരാം എന്നിവരാണ് വേടന് തെയ്യം കെട്ടിയത്. പ്രകാശന് പണിക്കര്, മുരളി പണിക്കര് എന്നിവര് നേതൃത്വം നല്കി.